### 16.    Orientering om arbejdet med Naturplan 2017-2018

**Åbent**

Sagsnr.: 326-2017-18927       J.nr.: 01.05.08           Dokumentnr.:
326-2018-141018

**Sagstype**

Orientering.

**Resume og sagens baggrund**

Naturplan 2017 blev igangsat på baggrund af U 39 i
budgetaftale 2017-2020: "Der afsættes 500.000 kr. i 2017 til udarbejdelse
af Naturplan 2017, som indebærer en systematisk registrering af kommunens
naturområder". Naturplan 2017 har foreløbigt været håndteret som et
registrerings- og formidlingsprojekt. Formidlingsdelen fortsætter i 2018 og de
afsluttede registreringer vil indgå som datagrundlag i Kommunens naturpleje.

**Indstillinger**

Chefen for Plan, Byg og Miljø indstiller, at status tages
til efterretning.

**Behandling**

Teknik- og Miljøudvalget.

**Sagsfremstilling**

Status over hvad vi har nået:

I 2017 blev der gennemført en registrering af ca. 250
kommunalt ejede, § 3-beskyttede naturområder. Registreringen foregik som
konsulentarbejde og alle data (to eksempler vedlagt som bilag) er tilgængelige
på Miljøportalen, og via Miljøstyrelsens nye § 3-app.

Kommunen har ifølge naturbeskyttelseslovens § 52 pligt til
at pleje og fastholde tilstanden af egne § 3-områder (dog undtaget § 3-søer),
og med kortlægningen af naturindhold og trusler på de enkelte arealer kan der
fremover prioriteres og sættes ind med de nødvendige indsatser.

Naturformidling er sket på 4 "Åbent hus"
arrangementer på 4 af de registrerede, kommunalt ejede naturarealer. Disse var:

· Åbent hus ved søen ved [adresse]. Generel formidling om
naturen i et vandhul, "skattejagt" og info om Naturplan 2017. Ca. 30
børn og 30 voksne deltog.

· Åbent Hus i [adresse]. Generel formidling om naturen i skoven,
"skattejagt" og info om Naturplan 2017. 0 børn / 9 voksne mødte op.

· Åbent Hus på [adresse] ved [adresse]. Generel formidling om
naturen på [adresse], "skattejagt" og info om Naturplan 2017. 68 børn /
20 voksne mødte op - vi transporterede skoleklasser i bus til stedet.

· Åbent Hus ved indløbet til [adresse]. Generel formidling om naturen,
"skattejagt" og info om Naturplan 2017. 55 børn / 7 voksne mødte op,
herunder skoleklasser i bus.

Det samlede antal besøgende ved [adresse]var mindst 66 voksne og 153 børn, i hovedsagen efter tilbud til skolerne om at
arrangere og betale bustransporten til stederne.

Endelig er der forberedt en mere langsigtet formidling af
græsningsdrift ved [adresse]: Her er et kreaturhegn etableret på kommunens
areal syd for selve [adresse].

Status over hvad vi mangler:

I 2018 er det planlagt at opstille informationstavler for en
mere langsigtet formidling af tre af de fire kommunale naturområder, der indgik
i [adresse]. I parkområdet ved Høng-hallen findes i forvejen
diverse skilte af stier mv., hvorfor formidlingsskilte ved søen vil være
overflødige. Blivende skilte til græsningsfolden ved [adresse] og
formidlingstavler på [adresse] til fornyelse af de eksisterende skilte på øen er
også planlagt.

Der udarbejdes også en række nye formidlingsskilte mht.
fuglebeskyttelsen på [adresse].

I [adresse] er planlagt et arrangement d. 12. oktober
2018, hvor formidlingstavler mv. indvies. Arrangementet vil også fungere som et
100-års jubilæum for [adresse].

Det tekniske område afholdt er orienteringsmøde om planerne
for [adresse] i skoven d. 28. juni 2018. Her mødte 14 engagerede naboer op og
bidrog med inputs og fik svar på spørgsmål. Overordnet var stemningen positiv
mht. at få udbredt kendskabet til skovens natur og kulturhistorie.

De naturdata, som blev indhentet ved registreringsarbejdet,
mangler en afsluttende behandling, herunder skal der foretages mindre rettelser
af afgrænsningen af en del af naturarealerne. Tre kommunale naturarealer
(overdrev) lader umiddelbart til at være vokset helt ud af beskyttelsen.

Den tilvejebragte viden om naturarealernes tilstand og behov
for pleje vil indgå i Kommunens prioritering af naturplejen.

**Økonomiske konsekvenser**

Der er ingen økonomiske konsekvenser - pengene blev afsat
til formålet i budget 2017 og restbeløbet er overført til 2018.

**Bilag**

|  |  |
| --- | --- |
| Naturdata for overdrev\_Rakkerbanken fra konsulentbesigtigelse d 04-08-2017 via Miljøportalen | 326-2018-159649 |
| Naturdata for overdrev\_Madesøfolden fra konsulentbesigtigelse d 06-09-2017 via Miljøportalen | 326-2018-159648 |